எண்ணிடை மகனை நோக்கி, இராவணன் இனைய சொன்னான்:	1 'தொடங்கிய வேள்வி முற்றுப் பெற்றிலாத் தொழில், நின் தோள்மேல் அடங்கிய அம்பே என்னை அறிவித்தது; அழிவு இல் யாக்கை நடுங்கினை போலச் சாலத் தளர்ந்தனை; கலுழன் நண்ணப் படம் குறை அரவம் ஒத்தாய்; உற்றது பகர்தி' என்றான்.	2 'சூழ் வினை மாயம் எல்லாம் உம்பியே துடைக்க, சுற்றி, வேள்வியைச் சிதைய நூறி, வெகுளியால் எழுந்து வீங்கி, ஆள்வினை ஆற்றல்தன்னால் அமர்த் தொழில் தொடங்கி, ஆர்க்கும்